શાહરુખ ખાનની ‘રઈસ’ની ટક્કર સલમાન ખાનની ‘સુલતાન’ સાથે ટાળવા એને જાન્યુઆરીમાં રિલીઝ કરવાનો નિર્ણય લેવામાં આવ્યો હતો અને હવે એક હૉલીવુડની ફિલ્મની રિલીઝ-ડેટ પણ બદલવામાં આવી છે. હૉલીવુડના જાણીતા ડિરેક્ટર-પ્રોડ્યુસર સ્ટીવન સ્પિલબર્ગ પણ સલમાનની ‘સુલતાન’થી ડરી ગયા હોય એવું લાગી રહ્યું છે. તેમની ફિલ્મ ‘The BFG’ પહેલી જુલાઈએ રિલીઝ થવાની હતી, પરંતુ પાંચ દિવસ બાદ સલમાનની ‘સુલતાન’ રિલીઝ થઈ રહી હોવાથી આ ફિલ્મની રિલીઝ-ડેટ પંદર જુલાઈ કરવામાં આવી છે.